CELEX: C2005/205/20
Language: el
Date: 2005-08-20 00:00:00
Title: Υπόθεση C-252/05: Αίτηση για την έκδοση προδικαστικής αποφάσεως που υπέβαλε το High Court of Justice (England and Wales), Queen's Bench Division (Administrative Court), Divisional Court, με διάταξη της 20ής Μαΐου 2005 στην υπόθεση Regina (εξ ονόματος της Thames Water Urilities Ltd) κατά South East London Division, Bromley Magistrates' Court, παρεμβαίνουσα: The Environment Agency

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/11
            
         Αίτηση για την έκδοση προδικαστικής αποφάσεως που υπέβαλε το High Court of Justice (England and Wales), Queen's Bench Division (Administrative Court), Divisional Court, με διάταξη της 20ής Μαΐου 2005 στην υπόθεση Regina (εξ ονόματος της Thames Water Urilities Ltd) κατά South East London Division, Bromley Magistrates' Court, παρεμβαίνουσα: The Environment Agency
   (Υπόθεση C-252/05)
   (2005/C 205/20)
   Γλώσσα διαδικασίας: η αγγλική
   Με διάταξη της 20ής Μαΐου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 15 Ιουνίου 2005, το High Court of Justice (England and Wales), Queen's Bench Division (Administrative Court), Divisional Court, στο πλαίσιο της διαφοράς μεταξύ Regina (εξ ονόματος της Thames Water Urilities Ltd) και South East London Division, Bromley Magistrates' Court, παρεμβαίνουσα: The Environment Agency, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               (Ερωτάται) αν τα λύματα που διαρρέουν από αποχετευτικό δίκτυο συντηρούμενο από δια νόμου συσταθείσα επιχείρηση αποχετεύσεως κατά την έννοια της οδηγίας 91/271/ΕΟΚ (1) και/ή τον Water Industry Act 1991 (WIA 1991) αποτελούν «απόβλητα» κατά την έννοια της οδηγίας 75/442/ΕΟΚ (2) (όπως τροποποιήθηκε με την οδηγία 91/156/ΕΟΚ (3)) (οδηγία περί αποβλήτων).
            
         
               2)
            
            
               Σε περίπτωση καταφατικής απαντήσεως στο ερώτημα 1, (ερωτάται) αν τα ως άνω λύματα
               
                           α)
                        
                        
                           δεν εμπίπτουν στην έννοια του αποβλήτου κατά την έννοια της οδηγίας περί αποβλήτων λόγω της εφαρμογής του άρθρου 2, παράγραφος 1, στοιχείο β', σημείο iv, της οδηγίας περί αποβλήτων και, ειδικότερα, λόγω της εφαρμογής της οδηγίας περί αστικών λυμάτων και/ή του WIA 1991, ή
                        
                     
                           β)
                        
                        
                           εμπίπτουν στο άρθρο 2, παράγραφος 2, της οδηγίας περί αποβλήτων και εξαιρούνται από το πεδίο εφαρμογής της οδηγίας περί αποβλήτων λόγω της εφαρμογής, ιδίως, της οδηγίας περί αστικών λυμάτων.
                        
                     
         
      (1)  Οδηγία 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων (ΕΕ L 135 της 30.05.1991, σ. 40).
   
      (2)  Οδηγία 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων (ΕΕ ειδ. έκδ. 15/001, σ. 86).
   
      (3)  Οδηγία 91/156/ΕΟΚ του Συμβουλίου, της 18ης Μαρτίου 1991 (ΕΕ L 78 της 26.03.1991, σ. 32).